14/12/2011 | Administración LocalMunicipal
Mugardos
Aprobación definitivada da modificación da Ordenanza fiscal número 12, reguladora da taxa pola prestación do servizo de axuda no fogar

Modificación da ordenanza fiscal número 12, reguladora da taxa pola prestación do servizo de axuda no fogar O Concello Pleno, en sesión realizada o 25/11/2011, acordou desestimar as alegación presentadas contra a Ordenanza fiscal número 12, reguladora da taxa pola prestación do servizo de axuda no fogar, e proceder, en consecuencia, á súa aprobación definitiva. Acto seguido e de conformidade co ar.70.2 da Lei reguladora das bases do réxime Local, se procede á publicación do texto íntegro: O alcalde Xosé Fernández Barcia MODIFICACIÓN DA ORDENANZA FISCAL N.º 12, REGULADORA DA TAXA POLA PRESTACIÓN DO SERVIZO DE AXUDA NO FOGAR ARTIGO 1. FUNDAMENTO E RÉXIME. En uso das facultades concedidas polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 do Texto Refundido da Lei reguladora das facendas locais (TRLRHL), este concello establece a taxa pola prestación do servizo de axuda no fogar, que se rexerá por esta ordenanza fiscal, cuxas normas atenden o previsto na Lei reguladora das facendas locais, na Orde do 22 de xaneiro de 2009 pola que se regula o servizo de axuda no fogar (SAF) da Xunta de Galicia. ARTIGO 2. FEITO IMPOÑIBLE. Constitúe o feito impoñible da taxa a prestación do servizo de axuda non fogar (SAF) ós seus beneficiarios. Este servizo regularase polo correspondente regulamento do servizo. ARTIGO 3 SUXEITO PASIVO. Son suxeitos pasivos contribuíntes as persoas físicas beneficiarias do servizo. ARTIGO 4. COTA TRIBUTARIA. A cota a achegar polos beneficiarios do servizo será unha porcentaxe sobre o custe da hora que será de 12 €, revisable anualmente e de forma automática segundo o índice de prezos ao consumo (IPC) publicado polo Instituto Nacional de Estatística. Para os efectos da aplicación das tarifas tomarase como referencia o indicador público de rendas de efectos múltiples (IPREM). As porcentaxes variarán en función da capacidade económica das persoas beneficiarias segundo a seguinte táboa: Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela. A capacidade económica das persoas usuarias do servizo de axuda no fogar calcularase en atención a súa renda e, se é o caso, ao seu patrimonio. Teranse en conta, ademais, as persoas convivintes económicamente dependentes, de acordo co establecido nos parágrafos seguintes. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitulairade, só se terá en consideración a porcentaxe correspondente á propiedade do beneficiario. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores das rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos. Para o cómputo da renda ou do patrimonio teranse en conta os datos correspondentes a última declaración fiscal disponible ou pensión coñecida. Para a actualización da información fiscal relativa á capacidade económica, os usuarios presentarán, antes do final de decembro de cada ano, xustificación documental das circunstancias socieconómicas tidas en conta para o acceso ao servizo. ARTIGO 5. DEVEÑO. Devéñase a taxa e nace a obriga de contribuír dende que o interesado sexa beneficiario dos servizos e permanecerá mentres dure a súa prestación. ARTIGO 6. XESTIÓN. O interesado aboará nos dez primeiros días do mes seguinte á prestación dos servizos as cotas que lle correspondan segundo a presente ordenanza. ARTIGO 8. INFRACCIÓNS E SANCIÓNS. En todo o relativo á cualificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na LGT e nas disposicións que a complementan e desenvolven. ARTIGO 9. NORMATIVA SUBSIDIARIA. Para todo o non previsto na presente ordenanza, se estará ao establecido na Orde do 22 de xaneiro de 2009. DISPOSICIÓN DERRADEIRA. Esta ordenanza entrará en vigor a partir da publicación do seu texto íntegro no Boletín Oficial da Provincia, será de aplicación a partir do prazo determinado pola lei e permanecerá en vigor ata a súa modificación ou derogación expresas. O que se fai público para xeral coñecemento e efectos, poñendo de manifesto que contra a citada ordenanza poderán interpoñer recurso contencioso-administrativo a partir da súa publicación, nos termos expresados na lexislación reguladora de dita xurisdicción. Mugardos, 5 de decembro de 2011.